钦定古今图书集成/明伦汇编/氏族典/第302卷 > 梁延嗣
## 钦定古今图书集成/明伦汇编/氏族典/第302卷 > 梁延嗣

按《宋史荆南世家》，“梁延嗣，京兆长安人。少事高季兴，
颇见委任，表授检校司空，领绵州刺史，充衙内马步
军都指挥使。历事四帅，人称其忠荩。继冲之纳土也，
延嗣亦尝劝之复率荆之水军从慕容延、刘越战。太
祖嘉之，授复州防御使，充湖南前军步军都指挥使，
兼排阵使。后因郊礼，自复州入朝，改濠州防御使，有”
善政，诏书褒美。延嗣颇知书，好接士。尝暴疾，禳于城
隍神。是夕，梦神人告以“九九”之数，俄疾愈。开宝九年，
卒，年八十一。